***ОТЧЕТ ЗА ДЕЙНОСТТА НЧ”СВЕТИ ПАИСИЙ ХИЛЕНДАРСКИ-1926” с.ИНОВО ЗА 2023г***

**НЧ”Св.П.Хилендарски” е вписано в регистъра на народните читалища в МК под №2792/2010г и в регистъра на обществените библиотеки под №537/2016г.Читалищното настоятелство е внесло план-програмата на читалището за 2024г. в общ.Видин през месец ноември 2023г. Регистрираните членове на читалището са 51.**

**От 2011г. читалището работи по програма ”Глобални библиотеки България”.Библиотеката притежава 9500 тома и осигурява информационно обслужване на населението на селото.Разполага с подходящи помещения и оборудване.През 2023г. читалищната библиотека получи дарения на книги, които обогатиха фонда.В началото на изминалата година се направи прочистване и инвентаризация на библиотеката. Потребителите са 98, като 60 от тях са под 14г, а заетите библиотечни единици са 1052.**

**Материално техническата база е много добра. Сградния фонд е ремонтиран и подържан. Има наличие на компютърна техника и интернет, които се ползват от населението. През 2023г работещите в читалището участваха в обучения за повишаване на квалификацията организирани от РБ”М.Георгиев” гр.Видин и в дискусии и работни срещи за развитие на капацитета организирани от РЕКИЦ гр.Видин и Видински фонд читалища.**

**Освен работата в библиотеката и по програма „Глобални библиотеки България” дейностите, които читалището е осъществило през 2023г. са били съобразени с културния календар за 2023г.**

**На 14 февруари деня на виното с кръшни хора ,богата трапеза и руйно вино зарязахме лозята и наричахме за берекет. Избрахме цар на лозето и най добро иновско вино.**

**През 2023г. успяхме съвместно със самодейците да направим изложба посветена на Васил Левски по повод смъртта на Дякона на 19.02.2023г. На Първи март вързахме мартенички на малки и големи в селото с пожелания за здраве и берекет и украсихме алея на мартеничката,като мартеничките бяха изработени от деца участващи в работилница”Сръчковци”. Тържествата в гр.Видин по повод националния празник на Р България Трети март, традиционно започват в с.Иново на паметника на загиналите румънски воини за освобождението на Видин и основна роля за организирането и провеждането му има читалището в селото.**

**На Лазаровден селото беше огласено от лазарските песни на младите самодейки към читалището. Портите на всяка къща бяха отворени за лазарките и беше пресъздаден лазарския обичай.**

**За великденските празници децата участващи в работилница”Сръчковци” към читалището, украсиха парка на селото за радост на малки и големи с обемни великденски яйца , зайчета и патета , изработиха великденски яйца и кошнички, Великденския заек ги изненада с много лаковства.Празника продължи с великденско хоро на мегдана.**

**На 25.03.2023г. читалището организира пролетно хоро, в което се включиха малки и големи .**

**На християнския празник ”Свети Дух” с.Иново отбелязва деня на селото. Читалището подари на иновчани фолклорен събор ”Хоп троп на хорото”. На сцената се изявиха 360 участника, които пяха, и извиха кръшни северозападни хора за радост на сетивата и на душата на всеки присъстващ.**

**По традиция в края на месец юни откриваме „Здравей ваканция”. От месец юни до месец септември всеки понеделник читалището организира игри на открито за децата на с.Иново. В библиотеката се прожектираха детски филми и се провеждаше „Час на приказката”, като по големите деца четяха и въвеждаха в света на приказките по малките иновчанчета.**

**Продължи работата по набиране на средства по проект към”Фабрика за идеи”, чрез който се надяваме да осъществим мечтата на иновчани за изграждането на открита сцена в центъра на селото.**

**През 2023г. читалището възобнови детски танцов състав ”Живо въгленче”, като в момента имаме 15 малки чаровни самодейчета, които успяха да се изявят на сцените на редица регионални фолклорни фестивали.**

**През 2023г. читалището работи и приключи успешно проект по НФК за развитие на любителското творчество „Създаване и развитие на танцов състав ”Магия”, благодарение на който бе възстановен танцов състав ”Магия” на стойност 13375.00 лева. На 22.10.2023г. проекта приключи със заключителен концерт ”На мегдана с песен и танц”, в който се включиха освен съставите на нашето читалище и 15 състава от региона. Празника беше двоен посветен и на деня на читалището - 1 Ноември - Деня на будителите.**

**През летните месеци състава успя да провежда репетициите си и представи северозападния фолклор на местни, регионални и международни фестивали –международен фолклорен фестивал „Фолк нюанси” Китен- златен медал и почетен плакет, международен фолклорен фестивал”Синия Дунав”,на прохода Карабоаз национален фолклорен фестивал”Леденика”, национален фолклорен фестивал с.Ружинци, „Гергьовден Антимово, Чупрене, Белоградчик и на всички фолклорни събори в областа.**

**Читалището подари на самодейците по повод Деня на самодееца екскурзия до гр.Елин Пелин на Кукерски фестивал, по повод Деня на народните будители Читалищното настоятелство организира двудневна екскурзия до Луковит, Къкренското ханче, Каменните къщи, Ловеч. посещение на театрални постановки на Драматичен театър”Владимир Трендафилов”гр.Видин. На 09.12.2023г. читалището организира коледна екскурзия за жителите на селото до гр. Крайова, Румъния.**

**На 16.12.2023г. децата на селото посрещнаха Дядо Коледа , получиха подаръци от читалището и светнаха светлинките на Коледното дръвче.Небето над Иново бе озарено от празнична заря. Елхата беше позиционирана на площада на селото заедно с обемни фигури на Дядо Коледа и джуджетата.**

**На 19.12.2023г. участвахме във фолклорен събор „Бъдник”организиран от Видински фонд читалища с постни бъднивечерски ястия и традиционна содена питка .**

**Читалището отбелязва християнските празници и активно се включва в общински мероприятия - не само работещите в читалището, но и самодейците към него.**

**20.02.2024г Секретар:……………………….**

**с.Иново /Р. Петкова/**